b'\n_START_ARTICLE_\nCNN\n_START_PARAGRAPH_\nCable News Network (trumpiau CNN) \xe2\x80\x93 JAV televizijos transliuotojas, \xc4\xafsteigtas 1980 m. Tedo Turnerio iniciatyva. Tai populiariausias Amerikos \xc5\xbeini\xc5\xb3 kanalas, matomas daugiau kaip 212 pasaulio \xc5\xa1ali\xc5\xb3 ir prieinamas kas penktam pasaulio gyventojui._NEWLINE_CNN buvo pirmasis, kuris prad\xc4\x97jo transliuoti \xc5\xbeinias 24 valandas per par\xc4\x85._NEWLINE_Dauguma program\xc5\xb3 yra transliuojama i\xc5\xa1 CNN centro Atlantoje ir Niujorko, Va\xc5\xa1ingtono, Londono, Honkongo ir Abu Dabio studij\xc5\xb3. Amerikieti\xc5\xa1ka CNN versija yra taip pat matoma ir Kanadoje. Kitoms \xc5\xa1alims yra transliuojama CNN International.'